+10 kontrasti oli liiast,  piirdusin +2'ga. +10 värvi oli paras nagu ikka. Kuid pilt on kohe käes, kollane on kontrolli all ja kõik on nii nagu peab. Kui arvestada, et värviküllastuse saab eelnevalt vaikimisi peale panna, siis valmis see pilt sisuliselt ainult ühe liuguri - kontrasti liigutamisega. Sellist kasutusmugavust ma ostaksin. Selles valguses õigustab ennast ikka praegu kõik rohkem C1 vanem versioon. Aga mis kadedus see oli, mis ei lubanud neil uute kaamerate tuge ka Light versioonile lisada, sellest ma aru ei saa? Selle asemel,  et pakkuda oma klientidele valikuvõimalusi on Phase One läinud seda teed, et las krigistavad hambaid ja kasutavad või käivad raha letti ja ostavad PRO versiooni.